

**VŠĮ „LAZDIJŲ TURIZMO INFORMACINIS CENTRAS“ 2020–2022METŲ VEIKLOS STRATEGIJA**

**I. ĮSTAIGOS VEIKLOS KONTEKSTO ANALIZĖ**

Turizmo informacijos paslaugų teikimas yra reglamentuotas Lietuvos Respublikos turizmo įstatyme. VšĮ „Lazdijų turizmo informacinis centras“ (toliau – Lazdijų TIC) veikla yra vykdoma vadovaujantis Lietuvos valstybės ir Lazdijų TIC steigėjo – Lazdijų rajono savivaldybės tarybos – turizmo plėtros strategija.

Lazdijų TIC funkcionavimą didžiąja dalimi užtikrina Lazdijų rajono savivaldybės biudžeto lėšos, kurios skiriamos Lazdijų TIC veiklai vykdyti, iškeltiems uždaviniams ir funkcijoms atlikti. Kiti Lazdijų TIC finansavimo šaltiniai: pajamos iš ūkinės veiklos ir ES projektų ir kitų savivaldybių programų lėšos.

Lazdijų TIC paslaugomis naudojasi Lietuvos ir užsienio turistai. Per paskutiniuosius metus pastebimas vietinių turistų srautų didėjimas. Lazdijų TIC bendradarbiauja su kitomis Lazdijų rajono savivaldybės teritorijoje veiklą vykdančiomis kultūros, sporto ir švietimo įstaigomis, miestų, miestelių ir kaimų bendruomenėmis, turizmo paslaugų teikėjais, prisideda prie šių organizacijų vykdomų projektų.

Lazdijų TIC siekia, kad darbuotojai galėtų naudotis visomis pagrindinėmis IT sistemomis, skirtomis informacijai valdyti, kaupti ir perduoti. Suformuota lokalinė informacinė sistema: kompiuterizuotos darbo vietos, užtikrintas interneto ryšys. Šiuolaikinės informacinės technologijos labai greitai keičiasi, todėl norint jas pritaikyti Lazdijų TIC darbe, reikalingos papildomos investicijos.

Lazdijų TIC 2020 metų pradžioje dirbo direktorius ir 8 darbuotojai, dirbantys pagal darbo sutartis. Darbuotojai nuolat kelia kvalifikaciją, dalyvauja mokymuose, seminaruose, konferencijose. Lazdijų TIC įsikūręs dviejose vietose – Vilniaus g. 1, Lazdijų m. ir Janaslavo k. 10, Lazdijų sen., Lazdijų r. sav. Padalinys, esantis Janaslavo k., Lazdijų sen., Lazdijų r. sav., turistus aptarnauja be išeiginių dienų, du Lazdijų TIC darbuotojai dirba slankiuoju grafiku.

Lazdijų TIC metinį veiklos planą, suderintą su įstaigos veiklą kuruojančiu Lazdijų rajono savivaldybės administracijos skyriumi, tvirtina įstaigos direktorius. Veikla planuojama pagal Lazdijų rajono savivaldybės patvirtintą finansavimą Lazdijų rajono savivaldybės Kultūros ir turizmo plėtros programai. Lazdijų TIC ataskaitas už savo veiklą bei finansavimą Lazdijų rajono savivaldybei teikia kiekvieną einamųjų metų ketvirtį.

**Stiprybių, silpnybių, galimybių ir grėsmių (SSGG) analizė**

|  |  |
| --- | --- |
| **STIPRYBĖS** | **SILPNYBĖS** |
| * Didelė Lazdijų rajono savivaldybės teritorijos dalis tinkama rekreaciniam turizmui * Palankios sąlygos kaimo turizmui ir poilsiui, veikia daugiau nei 40 kaimo turizmo sodybų * Patirtis turizmo informacijos sklaidos ir pristatymo srityse * Didelis lankymui pritaikytų lauke esančių objektų skaičius | * Prastai išvystytos maitinimo ir apgyvendinimo (viešbučių, SPA) paslaugos * Pėsčiųjų ir dviračių takų infrastruktūros trūkumas |
| **GALIMYBĖS** | **GRĖSMĖS** |
| * Druskininkų savivaldybės turistinis potencialas gali būti išnaudotas aktyvaus poilsio turistams į Lazdijų rajono savivaldybę pritraukti * Palankios Lazdijų rajono savivaldybės teritorijos geografinės padėties išnaudojimas užsienio turistams pritraukti (pasienio ruožas su Lenkijos valstybe) * Lazdijų hipodromo panaudojimas turistams į Lazdijų rajono savivaldybę pritraukti * Lazdijų krašto kulinarinio ir senųjų amatų paveldo viešinimas * Veisiejų – Kurortinės vietovės Lazdijų rajono savivaldybės teritorijoje atsiradimas | * Nepatenkinami turistų poreikiai apgyvendinimo ir maitinimo sektoriuje dėl menkai vystomos infrastruktūros ir paslaugų plėtros * Draudimas keliauti (pvz., valstybių sienų uždarymas arba visuotinis karantinas, esant ekstremaliajai padėčiai) |

**II. ĮSTAIGOS VEIKLOS STRATEGIJA**

Lazdijų TIC 2020–2022 metų veiklos strategijai parengti suformuluota vizija, misija bei strateginis tikslas.

**Vizija**. Novatoriška ir aktyvi, Lazdijų rajono savivaldybės turizmo potencialą didinanti bei viešąsias paslaugas teikianti įstaiga.

**Misija**. Teikti kokybiškas viešąsias paslaugas, informaciją apie lankomus objektus ir vietoves Lazdijų rajono savivaldybės teritorijoje vietiniams ir atvykstantiems turistams.

**Strateginis prioritetas.** Turistų srautų Lazdijų rajono savivaldybėje didėjimas.

Lazdijų TIC 2020–2022 m. veiklos strategija įgyvendina Lazdijų rajono savivaldybės 2020–2022 m. strateginio veiklos plano Kultūros ir turizmo plėtros programos 3 tikslą – „Skatinti ir vystyti turizmą savivaldybėje“, taip pat šios programos uždavinius ir priemones: plėtoti turizmo paslaugas ir skatinti bei populiarinti turizmą, turizmo informacinių ir rinkodaros paslaugų plėtra, turizmo skatinimas ir populiarinimas.

**III. TIKSLŲ, UŽDAVINIŲ, PRIEMONIŲ, VERTINIMO KRITERIJŲ IR ASIGNAVIMŲ SUVESTINĖ**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Eil. Nr.** | **Tikslas** | | | | | | **Tikslo pasiekimo vertinimo kriterijus, mato vienetas ir reikšmė (laikotarpio pabaigoje)** | | | | |
| **1.** | **Plėtoti turizmo infrastruktūrą ir paslaugas siekiant užtikrinti didesnius turistų srautus Lazdijų rajono savivaldybėje** | | | | | | * **VšĮ „Lazdijų turizmo informaciniame centras“ apsilankiusiųjų turistų skaičiaus didėjimas, 3 proc.** * **Lazdijų rajono savivaldybės teritorijoje apsilankiusių turistų skaičiaus didėjimas, 5 proc.** * **Pajamų, gautų už prekybą suvenyrais, didėjimas, 11 proc.** | | | | |
| **1.1.** | **Uždavinys.Plėtoti turizmo infrastruktūrą** | | | | | | | | | | |
|  | **Įstaigos priemonės pavadinimas** | **Proceso ir (ar) indėlio vertinimo kriterijai ir mato vienetai** | **Vertinimo kriterijų reikšmės** | | | | **Atsakingi vykdytojai** | **Asignavimai (tūkst. Eur)** | | | |
| **2019 m. faktas** | **2020 m.** | **2021 m.** | **2022 m.** | **2019 metais faktiškai panaudotos lėšos** | **2020 m.** | **2021 m.** | **2022 m.** |
| 1.1.1 | Esamų turizmo maršrutų infrastruktūros priežiūra ir atnaujinimas | Atnaujintų turizmo maršrutų skaičius, vnt. | 1 | 2 | 3 | 3 | Direktorius,  Lazdijų TIC direktoriaus pavaduotojas,  Lazdijų TIC vadybininkai,  Lazdijų TIC buhalteris | 0,3 | 0,5 | 0,6 | 0,7 |
| 1.1.2. | Naujos turizmo maršrutų infrastruktūros įrengimas | Naujai įrengtų maršrutų infrastruktūros objektų skaičius, vnt. | 1 | 2 | 3 | 3 | Direktorius,  Lazdijų TIC direktoriaus pavaduotojas,  Lazdijų TIC vadybininkai,  Lazdijų TIC buhalteris | 0,3 | 0,9 | 1,0 | 2,0 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **1.2.** | **Uždavinys. Skatinti turizmo paslaugų plėtrą** | | | | | | | | | | | |
| 1.2.1. | Renginių, populiarinančių Lazdijų krašto turizmo išteklius, organizavimas | Organizuotų renginių skaičius, vnt. | 11 | 5 | 6 | 6 | | Direktorius,  Lazdijų TIC direktoriaus pavaduotojas,  Lazdijų TIC vadybininkai,  Lazdijų TIC buhalteris | 5,0 | 1,8 | 2,5 | 2,2 |
| 1.2.2. | Naujų leidinių, skirtų turistams, parengimas ir išleidimas | Parengtų ir išleistų naujų leidinių skirtų turistams skaičius, vnt. | 2 | 1 | 1 | 2 | | Direktorius,  Lazdijų TIC direktoriaus pavaduotojas,  Lazdijų TIC vadybininkai,  Lazdijų TIC buhalteris | 3,0 | 9,5 | 5,0 | 5,0 |
| 1.2.3. | Naujų virtualių leidinių, skirtų turistams, parengimas | Parengtų naujų virtualių leidinių, skirtų turistams skaičius, vnt. | 0 | 1 | 1 | 2 | | Direktorius,  Lazdijų TIC direktoriaus pavaduotojas,  Lazdijų TIC vadybininkai | 53,7 | 48,0 | 48,0 | 48,0 |
| 1.2.4. | Esamų leidinių, skirtų turistams, atnaujinimas / perleidimas | Atnaujintų / perleistų leidinių, skirtų turistams, skaičius, vnt. | 3 | 2 | 2 | 3 | | Direktorius,  Lazdijų TIC direktoriaus pavaduotojas,  Lazdijų TIC vadybininkai,  Lazdijų TIC buhalteris | 4,0 | 6,5 | 7,0 | 7,0 |
| **1.3.** | **Uždavinys. Formuoti patrauklų Lazdijų rajono savivaldybės turizmo įvaizdį Lietuvoje ir užsienyje** | | | | | | | | | | | |
| 1.3.1. | Lazdijų krašto lankytinų objektų, renginių ir teikiamų turizmo paslaugų viešinimas Lazdijų TIC socialiniuose tinkluose ir interneto svetainėje, respublikinėje žiniasklaidoje | Parengtų viešoje erdvėje informacijos pranešimų skaičius, vnt. | 251 | 260 | 265 | 270 | | Direktorius,  Lazdijų TIC direktoriaus pavaduotojas,  Lazdijų TIC vadybininkai | 0,4 | 0,4 | 0,4 | 0,6 |
| 1.3.2. | Lazdijų krašto įvaizdžio priemonių plėtra | Pajamų, gautų už prekybą Lazdijų kraštą ir Lietuvos valstybę reprezentuojančiais suvenyrais, didėjimas, tūkst. Eur. | 31,5 | 33 | 34 | 35 | | Direktorius,  Lazdijų TIC direktoriaus pavaduotojas,  Lazdijų TIC vadybininkai,  Lazdijų TIC buhalteris | 35,8 | 32,0 | 32,0 | 32,0 |
| 1.3.3. | Pristatyti Lazdijų rajono savivaldybės turizmo išteklius tarptautinėse ir respublikinėse turizmo parodose, didžiųjų Lietuvos miestų šventėse, Lazdijų rajono savivaldybėje vykstančiuose renginiuose | Parodų, švenčių, renginių, kuriuose pristatyti Lazdijų rajono savivaldybės turizmo ištekliai, skaičius, vnt. | 7 | 6 | 6 | 7 | | Direktorius,  Lazdijų TIC direktoriaus pavaduotojas,  Lazdijų TIC vadybininkai,  Lazdijų TIC buhalteris | 6,5 | 7,5 | 7,5 | 7,5 |
| 1.3.4. | Reklaminio vaizdo įrašo, skirto užsienio turistų pritraukimui, parengimas. | Parengtų reklaminių vaizdo įrašų skaičius, vnt. | 0 | 0 | 1 | 1 | | Direktorius,  Lazdijų TIC direktoriaus pavaduotojas,  Lazdijų TIC vadybininkai,  Lazdijų TIC buhalteris | - | - | 3,0 | 3,0 |
| 1.3.5. | Įstaigos valdymas ir administravimas, siekiant užtikrinti strateginių tikslų įgyvendinimą (kompiuterinės įrangos atnaujinimas, darbuotojų mokymai, Lazdijų TIC pastato priežiūra, komunalinės paslaugos ir kt.) | Sėkmingai veikianti ir viešąsias paslaugas teikianti įstaiga, vnt. | 1 | 1 | 1 | 1 | | Direktorius,  Lazdijų TIC direktoriaus pavaduotojas,  Lazdijų TIC vadybininkai,  Lazdijų TIC buhalteris | 9,0 | 9,0 | 9,0 | 9,0 |
|  |  |  |  |  |  |  |  | **IŠ VISO:** | **118,0** | **116,0** | **116,0** | **117,0** |

**IV. STRATEGINIO PLANO ĮGYVENDINIMO PRIEŽIŪRA**

Veiklos strategijos tikslai, uždaviniai ir priemonės įgyvendinami kasmet planuojant ir įgyvendinant veiksmus (darbus), kurie numatomi įstaigos metinėje veiklos ataskaitoje. Metinėje veiklos ataskaitoje numatomi veiksmai (darbai), jų vertinimo kriterijai, lėšos jiems įvykdyti, nustatomi terminai ir atsakingi vykdytojai. Veiklos strategijos įgyvendinimą prižiūri įstaigos direktorius. Kiekvienų metų vasario mėnesį analizuojamas įstaigos metinių veiksmų įgyvendinimas, taip įvertinant ir veiklos strategijos vykdymo situaciją. Veiklos strategijos įgyvendinimo rezultatai pristatomi savivaldybės tarybai pateikiant metinę įstaigos veiklos ataskaitą.